钦定古今图书集成/明伦汇编/官常典/第268卷 > 归崇敬
## 钦定古今图书集成/明伦汇编/官常典/第268卷 > 归崇敬

按《唐书》本传：“崇敬，字正礼，苏州吴人。治礼家学，多识
容典，擢明经。遭父丧，孝闻乡里。调国子直讲。天宝中，
举通坟典科，对策第一，迁四门博士。有诏举才可宰
百里者，复策高等，授左拾遗。肃宗次灵武，再迁起居
郎、赞善大夫、史馆修撰，兼集贤殿校理，修国史仪注。
以贫求解，历同州长史、润州别驾。未几，有事桥陵、建”
陵，召还，参掌仪典。改主客员外郎，复兼修撰。代宗幸
陜，召问得失，崇敬极陈生人疲敝，当以俭化天下，则
国富而兵可用。时百官朝朔望皆服裤褶，崇敬非之，
建言：“三代逮汉无其制，隋以来始有服者，事不稽古，
宜停。”诏可。又言：“东都太庙不当置木主。按《礼》，虞主用
桑，练主用栗。作栗主则瘗桑主，犹天无二日、土无二
王也。东都太庙，本武后所建，以祀诸武，中宗去主存
庙，以备行幸迁都之置。且商迁都前八后五，不必每
都别立神主也。若曰神主已经奉祀，不得一日而废，
则神主以虞至练祭而埋之，明是不然。”时有方士巨
彭祖建言：“唐家土德，请以四季月郊祀天地。”诏礼官
儒者杂议，崇敬议：“《礼》以先立秋十八日，迎黄灵，祀黄
帝。黄帝于五行为土，而火为母，故火用事之木而祭
之三季月则否。彭祖牵纬候说，事诡不经，不可用。”又
议：“五人帝于国家为前后，无君臣义。天子祭，宜毋称
臣。祭而称臣，于天帝无异。又《春秋》释奠孔子祝版，皇
帝署北面揖，以为太重，宜准武王受丹书于师，尚父，
行东”面之礼，事皆施行。大历初，授仓部郎中，充吊祭
册立新罗使。海道风涛，舟几坏，众惊，谋以单舸载而
免，答曰：“今共舟数十百人，我何忍独济哉？”少选，风息。
先是，使外国多赍金帛，贸举所无，崇敬囊橐惟衾衣，
东夷传其清德。还，授国子司业，兼集贤学士。八年，遣
祀衡山，未至，而哥舒晃乱广州。监察御史惮之，请望
祀而还。崇敬正色曰：“君命岂有畏邪？”遂往。皇太子欲
临国学行齿胄礼，崇敬以学与官名皆不正，乃建议：
“古天子学曰辟雍，以制言之，壅水环缭如璧然；以谊
言之，以礼乐明和天下云尔。”在礼为泽宫，故前世或
曰璧池，或曰璧沼，亦言学省。汉光武立明堂、辟雍、灵
台，号三雍宫。晋武帝临辟“雍，行乡饮酒礼，别立国子
学，以殊士庶。永嘉南迁，唯有国子学。隋大业中，更名
国子监。今声明之盛，辟雍独阙，请以国子监为辟雍，
省祭酒、司业之名，非学官所宜业者，栒簴大版。今学
不教乐，于义无当。请以祭酒为太师氏，位三品；司业
为左师、右师，位四品。近世明经，不课其义，先取《帖经》，
颛门废业，传受义绝。请以《礼记》《左氏春秋》为大经，《周
官》《仪礼》《毛诗》为中经，《尚书》《周易》为小经，各置博士一
员。《公羊》《穀梁春秋》共准一中经，通置博士一员。博士
兼通《孝经》《论语》，依章疏讲解。德行纯絜、文词雅正、形
容庄重、可为师表者，委四品以上各举所知，在外给
传，七十者安车蒲轮敦遣。国子太学、四门三馆”，各立
《五经》博士，品秩、生徒有差。旧博士助教直讲，经直律
馆、算馆助教，请皆罢教授法。学生谒师，贽用腶修一
束，酒一壶，衫布一裁，色如师所服。师出中门，延入与
坐，割修㪺酒三爵止，乃发。箧出经，抠衣前，请师为说
经大略，然后就室，朝晡请益。师二时堂上，训授道义，
示以文行忠信，孝悌睦友。旬省月试，时考岁贡，视生
徒及第多少为博士，考课上下，有不率教者，槚楚之
国子，移礼部为太学生，太学又不变，徙之四门；四门
不变，徙本州之学复不变，繇役如初，终身不齿。虽率
教九年，学不成者，亦归之本州。礼部考试法，请罢帖
经，于所习经问大义二十而得十八，《论语》《孝经》十得
八，为通策三道，“以本经对，通二为及第。其孝行闻乡

有诏尚书省集百官议，皆以习俗久，制度难分明，省
禁非外司所宜名。《周官》世职者称氏，国学非世官，不
得名辟雍省太师氏。大抵惮改作故无施行者。坐史
给廪钱不实，贬饶州司马。德宗立，召还，复拜国子司
业，稍迁翰林学士、左散骑常侍，充皇太子侍读，又兼
晋王元帅参谋，封馀姚郡公。田悦、李纳禀命，持节宣
慰，称旨，表归上冢，宠赐缯帛，儒生以为荣。迁工部尚
书，仍前职。年老，以兵部尚书致仕。卒，年八十八，赠尚
书左仆射，谥曰宣。《论撰》数十篇。子登。